<classify> NAIBU Waziri wa Viwanda na Biashara, Stella Manyanya ametaka viwanda vya ndani vinavyotengeneza bidhaa ya viatu kutumia ngozi inayozalishwa hapa nchini. Pia, amelielekeza Shirika la Viwanda Vidogo SIDO kuhakikisha linatenga eneo kwa ajili ya kuweka mitambo itakayosaidia wajasiriamali wadogo kuchakata ngozi.Alisema wizara itatenga bajeti kwa ajili hilo. Manyanya aliyasema hayo jijini hapa wakati wa ziara ya Kamati ya Kudumu ya Bunge ya Viwanda, Biashara na Mazingira iliyotembelea karakana za SIDO jijini hapa.Kabla ya ziara, kamati ilipokea na kujadili taarifa ya Wizara ya Viwanda na Biashara kuhusu utekelezaji wa mpango kuboresha karakana za SIDO nchini kwa lengo la kuziwezesha kuwahudumia wahitaji wengi zaidi kwa ufanisi uliokusudiwa. Alisema kwa sasa serikali imewajengea mazingira wajasiriamali wadogo jinsi ya kuchakata ngozi na kuwataka wenye viwanda kununua ngozi hizo na kusaidia katika kuwaimarisha wajasiriamali hao ili kupata ngozi zilizobora.Niwasihi wale wenye viwanda vya viatu hapa nchini kuacha kutumia ngozi kutoka nje na badala yake waanze kununua na kutumia ngozi ya ndani, kwani siku za usoni serikali itafikia uamuzi wa kuzuia ngozi kutoka nje,alisema.Tunaka badala kila kikundi kuwa na mitambo yake, SIDO iwe na mitambo itakayotumiwa na wajasiriamali kuchakata ngozi kwa gharama nafuu, andaeni hilo eneo na fedha za mitambo tutazitenga kwenye bajeti ya wizara. Serikali haitashindwa kutoa Sh milioni 100 au milioni 150 kwa ajili ya mitambo hiyo, alisema.Naye Katibu Mkuu Wizara ya Viwanda na Biashara, Prof Joseph Ruteshaija alisema wajasiriamali hao wadogo ambao wako 15 wamekuwa wakichakata ngozi katika hatua ya awali na uwezo wao ni kuchakata ngozi zaidi ya 450 huku wakitumia dawa za asili katika uchakataji huo.  <topic>: kitaifa 